CELEX: 62015CN0002(01)
Language: el
Date: 2015-01-07 00:00:00
Title: Υπόθεση C-2/15: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 7 Ιανουαρίου 2015 — DHL Express (Austria) GmbH

20.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 127/8
            
         Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 7 Ιανουαρίου 2015 — DHL Express (Austria) GmbH
   (Υπόθεση C-2/15)
   (2015/C 127/12)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα: DHL Express (Austria) GmbH
   
      Καθής:Post-Control-Kommission
   
      Παρεμβαίνων: Bundesminister für Verkehr, Innovation und Technologie
   
      Προδικαστικά ερωτήματα
   
   
               1)
            
            
               Αντιτίθεται η οδηγία 97/67/EΚ (1) του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, όπως τροποποιήθηκε με την οδηγία 2008/6/ΕΚ (2) του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, και ιδιαιτέρως το άρθρο 9 αυτής, σε εθνική ρύθμιση κατά την οποία οι φορείς παροχής ταχυδρομικών υπηρεσιών υποχρεούνται να συμβάλλουν στη χρηματοδότηση των λειτουργικών δαπανών της εθνικής ρυθμιστικής αρχής ανεξαρτήτως του αν παρέχουν καθολική υπηρεσία;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               
                           α)
                        
                        
                           Επαρκεί για την ύπαρξη υποχρεώσεως χρηματοδοτήσεως η παροχή από τον ενδιαφερόμενο φορέα ταχυδρομικών υπηρεσιών οι οποίες χαρακτηρίζονται κατά την εθνική νομοθεσία ως καθολική υπηρεσία, υπερβαίνουν ωστόσο την κατά την οδηγία ελάχιστη υποχρεωτική παροχή καθολικής υπηρεσίας;
                        
                     
                           β)
                        
                        
                           Πρέπει το μερίδιο συνεισφοράς της εκάστοτε επιχειρήσεως στη χρηματοδότηση να προσδιορίζεται κατά τον ίδιο τρόπο όπως προσδιορίζονται και οι συνεισφορές στη χρηματοδότηση του ταμείου αποζημιώσεως κατά το άρθρο 7, παράγραφος 4, της ως άνω οδηγίας;
                        
                     
                           γ)
                        
                        
                           Επιβάλλει η υποχρέωση τήρησης των αρχών της απαγορεύσεως των διακρίσεων και της αναλογικότητας κατά την έννοια του άρθρου 7, παράγραφος 5, της εν λόγω οδηγίας, καθώς και η «συνεκτίμηση του εναλλακτικού χαρακτήρα σε σχέση με την καθολική υπηρεσία» κατά την έννοια της αιτιολογικής σκέψεως 27 της οδηγίας 2008/6/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, να πραγματοποιείται υπολογισμός των μεριδίων του κύκλου εργασιών που αναλογούν στις υπηρεσίες προστιθέμενης αξίας, ήτοι στις ταχυδρομικές υπηρεσίες οι οποίες δεν εμπίπτουν στο πεδίο της καθολικής υπηρεσίας, πλην όμως συνδέονται με αυτήν, και να μη λαμβάνονται υπόψη τα μερίδια αυτά κατά τον προσδιορισμό της συνεισφοράς;
                        
                     
         
      (1)  ΕΕ L 15, σ. 14.
   
      (2)  Οδηγία 2008/6/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, για την τροποποίηση της οδηγίας 97/67/ΕΚ σχετικά με την πλήρη υλοποίηση της εσωτερικής αγοράς κοινοτικών ταχυδρομικών υπηρεσιών (ΕΕ L 52, σ. 3).